Quina temàtica explora el text?
Un conjunt d'instruccions o repertori d'instruccions, joc d'instruccions o ISA (de l'anglès Instruction Set Architecture, «Arquitectura del Conjunt d'Instruccions») és una especificació que detalla les instruccions que una CPU d'un ordinador pot entendre i executar, o el conjunt de tots els comandos implementats per un disseny particular d'una CPU. El terme descriu els aspectes del processador generalment visibles a un programador, incloent els tipus de dades natives, les instruccions, els registres, l'arquitectura de memòria i les interrupcions, entre altres aspectes.Existeixen tres tipus principals: CISC (Complex Instruction Set Computer), RISC (Reduced Instruction Set Computer) i SISC (Simple Instruction Set Computing).L'arquitectura del conjunt d'instruccions (ISA) s'empra de vegades per distingir aquest conjunt de característiques de la microarquitectura, que són els elements i tècniques que s'empren per implementar el conjunt d'instruccions. Entre aquests elements es troben les microinstruccions i els sistemes de cache. Processadors amb diferents dissenys interns poden compartir un conjunt d'instruccions; per exemple l'Intel Pentium i l'AMD Athlon implementen versions gairebé idèntiques del conjunt d'instruccions x86, encara que tenen dissenys interns completament oposats.
El text tracta sobre informàtica.